cyanic-selkie/wikianc huggingface dataset:
George S. Patton
Pattoni värvikat isiksust ja edu väejuhina varjutasid kohati tema vastuolulised avalikud väljaütlemised. Ta juhtimisfilosoofiale, mis seisnes sõdurite käsutamises eesliinilt ja nende inspireerimises tähelepanu püüdvate ja tihti roppude avalike kõnedega, näiteks nagu ta kuulus kõne 3. armeele, on antud vastakaid hinnanguid – pigem positiivseid tema sõdurite ja selgelt kahetisi teiste liitlasvägede kõrgemate väejuhtide poolt. Pattoni rõhuasetus kiirele ja agressiivsele pealetungistrateegiale osutus siiski märkimisväärselt efektiivseks ning seda hinnati kõrgelt ka Saksamaa väejuhatuses. 1970. aastal valmis tema elust biograafiline film "Patton", mis George C. Scottiga peaosas võitis seitse Oscarit ja aitas kinnitada tema staatust rahvuskangelasena.
Lapsepõlv ja noorus
George Smith Patton juunior sündis 11. novembril 1885 San Gabrieli linnas California osariigis George Smith Patton seeniori ja tema naise Ruth Wilsoni pojana. Tal oli noorem õde Anne hüüdnimega "Nita", kes kihlus 1917. aastal salaja Pattoni tollase mentori armeedekindral John J. Pershinguga, kuid Pershingu esimesest maailmasõjast tingitud eemaloleku tõttu läks paar hiljem lahku.
Lapsena oli Pattonil raskusi lugema ja kirjutama õppimisel, mis mõnede ajaloolaste arvates võisid tuleneda diagnoosimata düsleksiast, kuid hiljem sai temast innukas raamatute lugeja. Ta õppis algul koduõpetaja käe all, seejärel läks kuueks aastaks õppima Pasadenas asuvasse poistekooli. Pattonit on kirjeldanud intelligentse poisina, kes oli suure lugemusega klassikalise sõjaajaloo osas, seejuures eriti Hannibali, Scipio Africanuse, Julius Caesari, Jeanne d'Arci ja Napoleon Bonaparte'i vallutustest. Samuti oli ta kirglik ratsutaja. .
25. mail 1910 abiellus Patton Beatrice Banning Ayeriga, Bostoni töösturi Frederick Ayeri tütrega. Neil oli kolm last: tütred Beatrice Smith (sündis 1911. aasta märtsis) ja Ruth Ellen (sündis 1915. aasta veebruaris) ning poeg George Patton IV (sündis 1923. aasta detsembris). Ta abikaasa Beatrice hukkus 1954. aastal ratsutamisõnnetuses, kui hobune ta seljast raputas.
Nooremohvitserina
Pattoni esimene teenistuskoht pärast kooli lõpetamist oli 15. ratsaväerügemendis, mis asus Illinoisi osariigis Fort Sheridanis. Seal kogus ta tuntust. 1911. aasta teisel poolel viidi ta üle Fort Myeri sõjaväebaasi, kus paiknes ka suur osa maaväe kõrgemast juhtkonnast. Seal tutvus ta ratsutades sõjaminister Henry L. Stimsoniga ja neist said sõbrad.
1912. aasta suveolümpiamängud
Tänu eeskujulikele tulemustele vehklemises ja jooksus valiti Patton USA maaväge esindama Stockholmis toimunud 1912. aasta suveolümpiamängudele moodsas viievõistluses. 42 võistlejast jäi Patton laskmises 21., ujumises 7., vehklemises 4., ratsutamises 6. ja jooksmises 3. kohale, lõpetades üldarvestuses viiendana nelja rootslase järel. Tema sooritus laskmisvoorus, kus ta otsustas konkurentide poolt kasutatud 22-kaliibrise tulirelva asemel 38- kaliibrise püstoli kasuks, põhjustas erimeelsusi kohtunike ja Pattoni vahel. Kohtunikud otsustasid, et Patton tulistas korra sihtmärgist täiesti mööda, kuid Patton väitis, et ta varasematest laskudest sihtmärkinud tekkinud suurte aukude tõttu lendas kuul sihtmärgile uut jälge jätmata sellest läbi. Pattoni elulugu uurinud ajaloolase Carlo D'Este arvates on tõenäoline, et kui Pattoni versioon oleks vaidluses peale jäänud, siis oleks ta võitnud olümpiamedali.
Sixto Rodriguez
pisi|Sixto Rodriguez 2007. aastal Sixto Rodriguez (tuntud ka kui Rodríguez või Jesús Rodríguez; 10. juuli 1942 Detroit – 8. august 2023) oli Ameerika Ühendriikide folkmuusik.
Ta andis 1970. aastate alguses välja kaks albumit, mis ei olnud eriti edukad ning ta lõpetas muusikukarjääri.
1977. aastal anti Austraalias välja tema loomingu kogumikalbum "At His Best", mis oli küllaltki edukas ning Rodriguez käis kontserdireisil Austraalias 1979. ja 1981. aastal. Tema teadmata levitasid Lõuna-Aafrika Vabariigis piraatstuudiod tema loomingut miljonilistes tiraažides ja kuulujuttude järgi enesetapu sooritanud muusikust kujunes apartheidivastaste noorte vaimne teejuht. 1997. aastal leidis tema tütar internetist Rodriguezele pühendatud Lõuna-Aafrika veebisaidi ja alles siis sai ta teada oma muusika edust seal. Juba järgmisel aastal suundus ta kontserdireisile LAV-i. Hiljem on ta andnud kontserte Austraalias, Euroopas ja mitmel pool mujal maailmas.
2012. aastal valminud temast tehtud dokumentaalfilm "Suhkrumeest otsimas" pälvis parima dokumentaalfilmi Oscari.
Telma Hopkins
pisi|Telma Hopkins (2008) Telma Louise Hopkins (sündinud 28. oktoobril 1948) on USA laulja ning filmi- ja seriaalinäitleja.
Läti Entomoloogiaühing
Läti Entomoloogiaühing (Latvijas Entomoloģijas biedrība, The Entomological Society of Latvia) on Lätis tegutsev entomoloogiaühing.
Ühing on loodud aastal 1951. Ta haarab entomolooge, arahnolooge ja teisi selgrootute uurijaid.
Eesti entomoloogie koondab Eesti Looduseuurijate Seltsi entomoloogiasektsioon.
Läti Aasta putukad
Ühing tegeleb Läti Aasta putuka valimisega alates 1999. aastast.
Chamaelycus
Klassifikatsioon
Perekonda Chamaelycus klassifitseeritakse roomajate andmebaasis järgmised maoliigid :
Levila
Neid madusid võib kohata Kesk-Aafrikas.
Estonia puiestee
Estonia puiestee on üks Tallinna kesklinna peatänavaist.
Hoonestus
Paarisarvuliste numbritega hooned asetsevad linnast välja suunduval teepoolel, ning paaritute numbritega hooned südalinna suunduval teepoolel.
Estonia pst 1 // 3
Aadressil Estonia pst 1 // 3 asub 1958. aastal ehitatud viiekorruseline kivimaja, kunagine Eesti Energia peahoone, kus tänapäeval asuvad korterid ja kaubanduspinnad (Melon Kaubanduskeskus). Hoone rekonstrueeriti aastatel 2001–2002 (arhitekt Martin Aunin), mille käigus lisati hoone fassaadile etteulatuvad klaaspinnad.
Estonia pst 3/5 hoones tegutses RET-i Raadioelektroonika Konstrueerimisbüroo, organisatsioon p/k 12, hiljem ettevõte G-4934).
Estonia pst 2
Estonia pst 2 ja Pärnu maantee vahelisel kinnistul asub Tammsaare park.
Estonia pst 5
pisi|Estonia puiestee 5 ja Estonia pst 5a Estonia pst 5 (algselt Estonia puiestee 15) asuvas viiekorruselises kivimajas on kaubanduspinnad ja korterid, ehitise arhitekt on Ilja Raiski. Aastakümneid asus hoones Balti Merelaevanduse Eesti Merelaevastiku Valitsus ja Eesti Merelaevanduse peakontor ning 1990ndail ehitati maja viiendale korrusele ärkel. Pärast Eesti Merelaevanduse erastamist müüs uus omanik hoone maha.
Hoone Promenaadi uulits 15 ehitati algselt 1911. aastal, kuid 1944. aasta märtsipommitamise käigus suur osa hoonest hävis ja tänapäevane hoone on üles ehitatud esialgsetel müüridel. Ehitise esimesel korrusel asuvad eri laiusega ümarkaaraknad pärinevad hoone algsest välimusest. Estonia puiestee 15 asusid Kaubamaja V. J. Gorbatschev & Pojad, aastatel 1919–1924 (algselt Viruvärava puiestee 15) Eesti Tarbijateühistute Keskühistu autoosakond, 1930–1932 (algselt Estonia puiestee 15/17) Gustav Hammeri autotöökoda ja 1932–1935 Vladimir Johansoni auto-, pleki- ja vasetöökoda ning seejärel J. Puhk & Pojad raua- ja koloniaalosakond.
Estonia pst 5a
Aadressil Estonia pst 5a (algselt Estonia pst 17) asub viiekorruseline kivimaja, mis on ehitatud 1950. aastal, 1944. aasta märtsipommitamises hävinenud hoonest. Hoone esimesel korrusel asub Tallinna Äripanga kontor, selle kohal on äriruumid ja hoovipoolsetes ruumides Tallinna Rahvaülikooli (varasem nimi Tallinna Kultuuriülikool) loengu- ja õpperuumid. 22. juunil 2011 algatas Tallinna Linnavalitsus detailmenetluse Estonia pst 5a ja 7 sisehoovi maapealsete ja maa-aluste korrustega äri- ja eluhoone ehitamiseks.
Estonia pst 6
thumb|Tallinna Reaalkooli hoone Estonia puiestee 6
Aadressil Estonia pst 6 asub Tallinna Reaalkooli hoone, mis valmis 1884. aastal, arhitektideks Max Höppener ja Carl Gustav Jacoby. Hoones on läbi aegade asunud haridusasutused.
Estonia pst 7
left|pisi|Estonia puiestee 7, vaade [[Tammsaare park|Tammsaare pargist]] Estonia pst 7 // Teatri väljak 1 asub 1953. aastal valminud endine Eesti Teaduste Akadeemia Instituutide hoone, kus alates 2011. aastast asub Eesti Kunstiakadeemia. Hoonetekompleks algab Estonia pst ja Teatri väljaku nurgalt ning ulatub kogu Teatri väljaku ulatuses kuni Rävala puiesteeni, kus aadressil Teatri väljak 5 // Rävala puiestee 10 asub Tallinna Ülikooli Akadeemiline Raamatukogu. Aadressil Estonia pst 7 asuv hoone valmis algselt 1952. aastal moodustatud Tallinna oblasti Valitsuse majana. Aastatel 1952–1966 oli Estonia puiestee 7 ruumides Eesti NSV Teaduste Akadeemia Raamatukogu. Hoone peafassaadid, vestibüül, peatrepikoda ja saal koos interjöörilahendusega on tunnistatud kultuurimälestiseks nr 28338.
Enne Teises maailmasõjas märtsipommitamist Tallinnas kuulus hoone (algse aadressiga Estonia pst 15) V. J. Gorbatshevi majas, Kaubamaja V. J. Gorbatschev. Aastatel (1919–1924) tegutses hoone (Viruvärava pst 15 // Estonia pst 15) ülakorrustel Eesti Tarbijateühistute Keskühistu autoosakond. Aastatel 1930–1932 tegutses hoonetes (algse aadressiga Estonia pst 15 // 17) Gustav Hammeri autotöökoda, kus valmistati auto plekk-keresid, mudakaitseplekke, radiaatoreid jms ning tehti pleki- ja vasetöid. Aastatel 1932–1935 tegutses hoonetes Vladimir Johansoni auto-, pleki- ja vasetöökoda ning seejärel J. Puhk & Pojad raua- ja koloniaalosakond. . Estonia pst 19 asus Ernst Aringu äri hoone.
Estonia pst 8
pisi|püsti|Estonia puiestee 8
Aadressil Estonia pst 8 asub Tallinna Keskraamatukogu hoone, mis ehitati 1895. aastal Tallinna Vene Seltskondliku Kogu (tuntud ka "Vene Klubina") hoonena arhitektide Mihhail Preobraženski ja Rudolf von Knüpfferi projekti järgi. Sellest (algselt Gogoli puiestee 4) ehitisest sai üks Tallinna seltskonnaelu keskpunkte: lisaks pea- ja banketisaalile paiknesid seal ka lugemis- ja kaardimängutoad, puhvet, seal sai mängida piljardit ja keeglit. Esimese maailmasõja ajal ja kuni raamatukogu sissekolimiseni 1920. aastal oli hoones Tallinna linnavalitsuse toitlustusvalitsus ja hoolekandeosakond. Tallinna linnavalitsus omandas hoone 1918. aastal. Aastatel 1920–1921 koliti hoonesse Tallinna Linna Raamatukogu, mis (tänapäeval Tallinna Keskraamatukogu) tegutseb hoones tänapäevani. Hoone hoovipoolses osas, endises toitlustusvalitsuse kartulikeldris asusid aastatel 1921–1924 töölisorganisatsioonide ruumid (Tööliste Kelder – 1923. aastani aadressiga Gogoli puiestee 4), enne seda asusid töölisorganisatsioonid "Tööliste majas" aadressil Suur-Karja tänav 18.
Estonia pst 9
pisi|left|Solarise keskus, Estonia puiestee 9 Estonia pst 9 // Rävala puiestee 12 asub Solarise keskus, mis avati 2009. aastal ja ehitati 2007. aastal peaaegu täielikult lammutatud Sakala keskuse asemele.
Sakala keskus oli 1985. aastal valminud poliitharidushoone. Keskuse oli projekteerinud Raine Karp. Keskuse fassaad oli kohalikust Saaremaa dolomiidist. Fassaadi lahendus oli tehtud nn suletud müürina. Peasissepääsu tähistas jässakas nurgatorn, Poliitharidusmaja saalikorpust jätkas piki Lenini puiesteed õppekorpus. Seoses Eesti taasiseseisvumisega keskuse funktsioonid muutusid. Seal korraldati üritusi, seminare, konverentse ja vastuvõtte. Uue hoone ehitamisel säilitati endise Sakala keskuse nurgatorn ja taastati peaaegu endisel kujul ka Rävala puiestee poolne fassaad.
Hoone asukohal Estonia puiestee küljel, Estonia teatrimaja vastas, Estonia puiestee 27 asus 1931. aastal valminud Jaan Venteri neljakorruseline kivimaja. Arhitekt Franz de Vries. Hoone esimese korruse väiksemas äriruumis uksed ühistu Estonia Eksporttapamajade lihakauplus Lihatsentraal nr 1, esimese korruse suuremas äriruumis kaubamaja Kr. Saar & Ko ning teise korruse bürooruumides asus kuni 1937. aastani Põllupidajate Ühispank ja ühistegelik kindlustusselts Talu. Aastatel 1933–1937 tegutses hoones kaubamaja J. Puhk & Pojad Tallinna osakond. Eesti Vabariik ostis Jaan Venterilt Estonia pst 27 kinnistu 1939. aasta mais, kavatsedes Estonia puiestee nr. 23, 25 ja 27 ning Berta Bergmanni Sakala tänav nr. 26 ja Behr Goldmannile ning Boris Makovski Sakala tänav 28 kinnistutele ehitada uue kohtuhoone. Uude kohtuhoonesse kavandati koondada kõik Tallinna kohtuasutused, nagu kohtukoda, ringkonnakohus ja jaoskonnakohtunikud 1937. aastal asus hoonesse A/S Eesti Kaupmeeste Majanduskeskus, lühendatud EKM. Hoone Estonia pst 27 põles 1944 märtsipommitamise ajal seest tühjaks, lammutati pärast sõda.
Estonia pst 10
Estonia pst 10 ja Pärnu mnt 13 nurgal asub Tallinna Inglise kolledži hoone, mis ehitati aastatel 1913–1916 Tallinna Linna Tütarlaste Kommertsgümnaasiumina arhitekt Erich Jacoby ja insener Aleksander Rosenbergi projekti järgi.
Teise maailmasõja järel paigutati koolihoonesse Tallinna Merekool, mis lahkus sealt 1994. aastal pärast uue koolihoone valmimist Lasnamäel. Merekooli ühiselamu asus Tallinna vanalinnas aadressil Vene tänav 12.
Tallinna Inglise kolledž asus hoonesse pärast remonti 1996. aasta 1. augustil.
Estonia pst 11
pisi|left|Estonia puiestee 11
Estonia pst 11 // Sakala tänav 2 (algselt Väike-Pärnu maantee 1) asub endise Eestimaa Aadli Krediitkassa pangahoone, mis oli 1904. aastal Tallinnas teine kaasaegne spetsiaalselt pangaks rajatud hoone. Ehitise arhitekt on August Reinberg.
1917. aasta märtsirevolutsiooni järel asus selles hoones Eesti Punakaardi staap ja Teise maailmasõja eel Põllumajanduspank.
20. septembril 1944 Teise maailmasõja ajal, saksa vägede taandumisel Eestist ja enne Nõukogude vägede sissetungi Tallinna, moodustati hoones Eesti Vabariigi valitsus eesotsas Otto Tiefiga.
Pärast Teist maailmasõda asus hoones Eesti Ametiühingute Kesknõukogu.
1998. aastast on hoone täielikult Eesti Panga kasutuses ning seal asub ka Eesti Panga muuseum.
Algslelt hoones aadressiga Estonia puiestee 11, Väike-Tartu maantee ristmikul asus Herman Rõivase rõivakauplus, kolmekorruselises kivihoones. Hoone hävines Teises maailmasõjas.
Estonia pst 13
Estonia pst 13 hoone vanem osa (praegune Eesti Panga A korpus ) valmis 1909. aastal kui Venemaa Riigipanga Tallinna osakonna kontor, mille autor on vene arhitekt Aleksandr Jaron. Hoone projekti eeskujuna on kasutatud Peterburi laenukassa projekti ja Venemaa keisririigi maakonnalinna riigipanga tüüpprojekti. Riigipanga Tallinna osakond avati 1. septembril 1875 ja allus Riigipangale Peterburis ja Rahandusministeeriumi riigikassa departemangule. Riigipanga Tallinna osakonna ülesanneteks oli vanade riiklike krediidiasutuste võlgade likvideerimine, lühiajalise krediidi andmine kaubandusele, tööstusele ja põllumajandusele; talumaade väljaostule ja riigikassa haldamisele kaasaaitamine. Panga osakonnad käsutasid kubermangu- ja maakonnarenteides olevaid summasid ning sooritasid jooksvad maksed riigikassa arvelt. Arvelduste, laenude, hoiuste vastuvõtmine ja raha ülekandmine (renteide kaudu).
24. veebruaril 1918 moodustati endistes Vene Riigipanga ruumides Eesti Ajutine Valitsus. Hoone Suurt saali ehk Iseseisvussaali kaunistab vene sümbolisti Nikolai Kalmakovi 1921. aastal valminud suurmaal “24. veebruar 1918”, millel on kujutatud Päästekomitee liikmeid Konstantin Pätsi, Jüri Vilmsi ja Konstantin Konikut.
Aadressil Estonia pst 13 // Kentmanni tänav 1 asub asutuse B korpus, mis on 1935. aastal valminud Eesti Panga hoone; arhitektideks Eugen Habermann ja Herbert Johanson ning inseneriks Ferdinand Gustav Adoff. Kolme tänavat (Estonia pst, Kentmanni ja Sakala tänavat, algselt Vabaduspuiestee, Kaupmehe tänava ja Väike-Pärnu maantee nurgal) ääristava maja peasissepääs on Estonia puiesteel, läbi kahe korruse ulatuv operatsioonisaal aga asetseb piki Kentmanni tänavat.
Aastail 1938–1940 asusid hoones Eesti Raadiooperaatorite Ühing ning E.R.Ü. Raadio- ja elektrotehnika laboratoorium ja töökojad ning Eesti Raadiooperaatorite Ühingu laboratoorium.
Nõukogude ajal asus hoones NSV Liidu Riigipanga Eesti filiaal.
Estonia pst 15
pisi|left|Estonia puiestee 15 pisi|right|150px|Karüatiid Estonia puiestee 15 majal Aadressil Estonia pst 15 (algselt Estonia puiestee 8) asub Aleksandr Jaroni projekteeritud ja 1912. aastal valminud hilisjuugendstiilis uusklassisistlike joontega Joakim Puhki villa, mis on 1997. aastal tunnistatud kultuurimälestiseks. Hoone projektis on ära kasutatud varasem, 19. sajandil ehitatud tagasihoidlik elamu. 1956. aastal muudeti hoone ruumijaotust ja ehitati puuosale peale teine korrus. 1990. aastatel on hoonele juurde ehitatud uus trepikoda.
1990. aastate algul tegutses hoones Eesti NSV Sotsiaalkindlustuse Ministeerium ja Eesti Vabariigi Sotsiaalministeeriumi Sotsiaalkindlustusamet, seejärel tegutsesid seal ERA Pank, kindlustusseltsi Polaris ja teiste ERA Panga tütarettevõtete esindused. 2001. aastal müüdi maja Pindi Kinnisvarale.
Estonia pst 15a
Estonia pst 15a // Kentmanni tänav 4 // Sakala tänav 10 asus kahekorruseline kivimaja. 2013. aastal valmis kinnistul Sakala ärihoone. Hoone projekteeris arhitekt Anu Tammemägi. Kuuekorruselise hoone esimesel korrusel on toitlustus- ja teeninduspinnad ning ülemistel korrustel bürood.
Estonia pst 17
pisi|Estonia puiestee 17 Aadressil Estonia pst 17 asuvas hoones tegutses nõukogude ajal üks kahest Tallinna notaribüroost.
Estonia puiestee 19
Estonia puiestee 19 ja Tatari tänava 1 nurgal asus 1930. aastal ehitatud Shelli tankla, hiljem paiknes osaliselt tankla vundamendil lillepood,. Tallinna linnavalitsuse poolt kinnitatud detailplaneeringuga on lubatud antud kinnistule, Vabaduse väljaku nurgale ehitada seitsmekorruselise ärihoone, Kawe City.
Ajalugu
Puiestee nimetati Estonia puiesteeks 1923. aasta 17. jaanuaril riigi esindusteatri Estonia järgi. Puiestee on varem kandnud järgmisi nimesid: Peetri promenaad, Vene turu promenaad, Promenaad (saksa keeles Promenade), Ringtänav koos Mere puiesteega (Der Ring/Ringstraße), Gogoli puiestee, Karjavärava puiestee, Vabaduse puiestee, Viruvärava puiestee. pisi|Vabaduse puiestee ja Estonia puiestee, 1928. aasta Tallinna linna kaardil Estonia puiestee on algselt rajatud 18. sajandi lõpul. Siis asus see Tallinna vanalinnale lähemal: algas Vene turu juures asunud Viru väravast, tegi Vene turu juures väikese kaarja jõnksu sisse, seejärel viis Karja tänavani (praegu Georg Otsa tänav), seejärel Karja tänavast Harju väravani lähtuva teeni ning edasi juba De la Gardie reduudini (praeguse Kaarli kirikuni). Toonane puiestee koosnes kahest puudereast ja oli küllaltki lai, põhiliselt oli see mõeldud linlastele jalutamiseks. Vene turu juures tegi puiestee väikese kaarja jõnksu ja sealt algasid enne Teise maailmasõda Maakri tänav ning Suur-Tartu maantee.
17. jaanuaril 1923 nimetati Viruvärava puiestee, Estonia puiesteeks. 22. jaanuaril 1936 liideti Väike-Tartu maantee ja Väike-Pärnu maantee ning nimetati ümber Sakala maanteeks (hilisem Sakala tänav).
Estonia puiestee tänavaosa Estonia teatrihoonest Vabaduse platsini nimetati Tallinna linnavolikogu poolt Vabaduse puiesteeks 1939. aastal. Hooned Estonia teatrihoonest Vabaduse platsini kandsid Vabaduse puiestee aadressi: Eesti Pank (Vabaduse pst 1), uus Eesti Panga hoone (Vabaduse pst 3), Tallinna Linna Poeglaste Reaalgümnaasium (Vabaduse pst 2), Tallinna Linna raamatukogu (Vabaduse pst 4), Puhkide elumaja, linnavilla (Vabaduse pst 5).
Tartu maantee sihil asuv Tallinna Kaubamaja ehitati alles 1960. aastal. Estonia puiesteega paralleelselt kulgev Rävala puiestee (1950–1991 Lenini puiestee) moodustati alles pärast Teist maailmasõda, läbi 1944. aasta märtsipommitamises hävinud Tallinna kesklinna kvartalite ning Lenini puiestee äärde ehitatud hooned blokeerisid varem Sakala tänavani ulatunud Kaupmehe ja Lembitu tänava.
Puiestee hoonestus on aja jooksul muutunud, eriti pärast Teise maailmasõda, ning seetõttu on uute ja suuremate hoonete püstitamisega muutunud ka hoonete numeratsioon.
Hedgehogi signaalirada
Hedgehogi signaalirada on põhiline regulaator paljudes selgroogsete embrüonaalse arengu protsessides, tüvirakkude säilitamises, rakkude diferentseerumises ja kiires kasvus. Embrüo eri osadel on erinevas kontsentratsioonis Hedgehogi valke. Evolutsiooniliselt on Hedgehogi signaalirada konserveerunud, lisaks kontrollib signaalirada kahekülgsete organismide organite arenguprotsesse. Lisaks embrüonaalsele arengule mängib signaalirada rolli ka täiskasvanu arengus. Ebakorrapärane Hedghehogi signaaliraja aktiveerumine võib viia vähi tekkeni. Seda on näidatud basaalrakuliste kasvajate ja medulloblastoomide (teatud tüüpi ajukasvaja) väljakujunemises. Paljudes inimese vähkkasvajates, nagu aju-, seedeelundkonna-, kopsu-, rinna- ja eesnäärmevähk, on näidatud ebanormaalset Hedgehogi signaaliraja aktivatsiooni.
Avastamine
1970. aastatel oli arengubioloogia fundamentaalseks probleemiks mõista, kuidas viljastatud munarakust saab areneda keeruline ja segmenteeritud kehaplaaniga organism. Kõige esimesena kirjeldati Hedgehogi signaalirada äädikakärbsel (Drosophila melanogaster). Hedgehogi geeni avastasid 1980. aastal Christiane Nusslein-Volhard ja Eric F. Weischaus, uurides mutatsioone, mis häirisid Drosophila vastse normaalset kehalist arengut. Nad isoleerisid muteerunud geene, mis kontrollisid kärbse ees- ja tagakehasuunalise kehatelje arengut. Nende ülereguleerimise mutageneesi uuring viis uue grupi geenide avastamiseni. Need geenid mängisid olulist rolli kehaplaanide normaalses arengus. 1995. aastal jagasid nad Nobeli auhinda Edward B. Lewisega D. melanogasteri embrüonaalses arengus esinevate geneetiliste mutatsioonide uurimise eest. Seega on Drosophila Hedgehogi geen tähtis, et areneksid välja peasuunalised ja tagakehasuunalised kehasegmendid. Kärbse Hedgehogi geen klooniti aastal 1992. Mõned Hedgehogi geenimutandid on ebanormaalse kujuga, lühikese ja harjaselise fenotüübiga. Nimi "Hedgehog" (inglise keeles 'siil') tuleneb lühikesest ja ogalisest Hedgehogi mutantset geeni kandvate Drosophila vastsete kutiikula fenotüübist, mis sarnaneb siili ogadega.
Ligandid
Imetajatel on Hedgehogi signaalirajas kolm ligandi ehk homoloogi, mis on sekreteeritavad. Nendeks on Indian Hedgehog, Desert Hedgehog ja Sonic Hedgehog. Sonic Hedgehogi (Shh) on neist kõige rohkem uuritud. Shh kontrollib selgmise-kõhtmise telje ning proksimaalse-distaalse telje korrapärast moodustumist. Shh on ka vahendajaks polariseeruva aktiivsusega ZPA-tsoonis, millest kujuneb pea- ja tagakehasuunaline telg.
Teise ligandi, Indian Hedgehogi (Ihh) kodeeritud signaal on vajalik luukoe korrapäraseks väljakujunemiseks.
Kolmandaks ligandiks ehk homoloogiks on Desert Hedgehog (Dhh). Seda toodetakse vaid areneva organismi gonaadis. Dhh-i on uuritud hiirtel. Defektse ligandi puhul on isased hiired viljatud, sest nende sugurakud ei küpse korrektselt.
Signaaliraja mehhanism selgroogsetel
Sonic Hedgehog (Shh) on kõige rohkem uuritud ligand selgroogsete Hedgehogi signaalirajas. Suurem osa teadmistest, mis on meil Hedgehogi raja kohta, ongi saadud Shh-i uurides. Shh on transleeritud umbes 45 kDa suuruse prekursorina. Prekursor on molekul, mis toetab keemilise reaktsiooni toimumist ja mis saab muutuda ühest ühendist teiseks. Sonic Hedgehogil on 20 kDa suurune N-terminaalne signaliseerimisjärjestus ja 25 kDa suurune C-terminaalne domeen, millel ei teata olevat signaliseerimisega seotud rolli. Mitu korda läbi rakumembraani käiv seob ligande. Lisaks vajatakse GPCR-isarnast valku signaali edasikandumiseks. PC ehk primaarne ripse kontrollib selgroogsetes organismides Hedgehogi homoloogide vastuseid. Homoloogi puudumisel koondub Patched valk PC regiooni. See tagab GPCR-ilaadse valgu inaktiivse oleku. Sihtmärkide geeniekspressioon surutakse maha, kui PKA ehk proteiinkinaas A lõikab Gli geeni transkriptsioonifaktorit. Gli geen on aktivatsiooniks vähi tekkele. Gli ekspressiooni täheldatakse just tuumoris, mitte ümbritsevas koes. Patced valgust ja Hedgehogi homoloogist tekib kompleks, mis liigub edasi tsütoplasmasse. Patched valk ei pärsi enam GPCR-isarnase valgu aktiivsust ja see valk saab liikuda PC regiooni, kus PKA takistab Gli transkriptsioonifaktori lõikamist. Kui Gli geeni ei lõigata, käivitab GPCR-ilaadne valk ta funktsioonid. Edasi liigub ta transkriptsiooni aktiveerimiseks tuuma.
Hedgehogi signaaliraja sihtmärgistamine
Kõige lihtsam viis rada sihtmärgistada on moduleerida GPCR-ilaadset valku. Valgu antagonistid reguleerivad signaalirada allvoolu. Kliiniliselt kõige efektiivsem sihtmärgistaja-agent on tsüklopamiin. Teiseks sihtmärgistajaks on itrakonasool (sporanox), aga viimase mehhanism erineb tsüklopamiini ja vismodegiibi omast. Vismodegiibi kasutatakse basaalrakulise kartsinoomi raviks. Intrakonasool inhibeerib GPCR-ilaadset valku. Seda aga ainult samal ajal, kui rakul on mutatsioonid, mis väldivad vismodegiibi ja tsüklopamini antagoniste. Ka antikehadega saab seda signaalirada mõjutada. SiRNA Gli1 on allavoolu efektor ja tugev transkribeerimisaktivaator. Ta limiteerib rakukasvu ja suunab rake apoptoosile. Häirides Hedgehogi signaalirada ja Gli funktsioone, saab signaalirada alla suruda.
Roll
Hedgehogi ligandid on olulised paljudes keha normaalsetes ja ka patogeensetes arenguprotsessides. Hedgehogi signaalirada reguleerib kasvaja tüvirakkude kiiret jagunemist ja suurendab kasvaja levikut mujale organitesse. Signaaliraja inhibeerimine on üks võimalikke viise pärssida vähi arengut ja ennetada eri tüüpi kasvajate väljakujunemist.
Üheks paremini uuritud näiteks on Shh roll selgroogsete jäsemete kujunemisel. 1968. aastal uurisid J. W. Saunders Jr. ja M.T. Gasseling kana jäsemepungade arengut. See andis üldise arusaama jäsemete morfogeensuse väljakujunemisest. Nende uuring näitas, et kana jäsemete normaalset väljaarenemist määras kehas hajuv faktor. Seda difuusset faktorit toodab ZPA-tsoon (inglise keeles zone of polarizing activity), mis on väike piirkond jäseme posterioorsest äärealast.
Imetajate areng jälgib sama kujunemismustrit. Uuringud näitavad, et selleks hajuvaks faktoriks on Sonic Hedgehog. Siiski on siiani jäänud selgusetuks, kuidas Shh määrab kindlad jäsemeosad. On teada, et Shh kontsentratsioon ja selle vabanemise aeg kudedesse määrab jäseme arengu. Hedgehogi signaalirada mängib lisaks embrüonaalsele arengule rolli ka täiskasvanueas. Sonic hedgehog soodustab keha tüvirakkude proliferatsiooni keha kudedes.
Signaalirajaga seotud haigused inimesel
Hedgehogi signaaliraja normaalse töö häirimine embrüonaalse arengu ajal võib viia paljude kehaliste väärarenguteni. Signaalirada segavateks faktoriteks võivad olla geneetilised deleteerumismutatsioonid või mürkainete tarbimine raseduse ajal.
Holoprosentsefaalia on haigus, kus embrüonaalses staadiumis idulase eesaju ei jagune kaheks ajupoolkeraks. Seda haigust esineb sünnisagedusega 1/8000 ja nurisünnituste puhul sagedusega 1/200. Tavaliselt on see haiguse kujunemine seotud geenimutatsioonidega Hedgehogi signaalirajas, kaasa arvatud mutatsioonidega Shh ligandis ja PTCH valgus. Holoprosentsefaalia kõige raskemaks vormiks on kükloopia. See tekib, kui raseduse ajal tarbitakse tsüklopamiini, mis on signaaliraja inhibiitoriks.
Hedgehogi signaaliraja aktivatsiooni on seostatud mitmete vähkkasvajate arenguga paljudes organites, nagu näiteks peaajus, kopsus, piimanäärmetes, nahas ja eesnäärmes. Basaalrakulisel kasvajal on väga suur seos Hedgehogi signaalirajaga. Lisaks on basaalrakuline kasvaja kõige enam levinud pahaloomuline kasvaja. Selle kasvajaga patsientidel on näidatud PTCH valgu aktivatsiooni vähenemist ja GPCR-ilaadse valgu mutatsioone. Signaaliraja ebanormaalne aktivatsioon sunnib keha tüvirakke transformeeruma vähirakkudeks, mis omakorda viib haiguste kujunemise ja vähi tekkeni. Vaigistades signaalirada teatud inhibiitoritega, on teadlastel lootus, et tulevikus saab luua tõhusa ravimeetodi, millega ravida ja ära hoida pahaloomulisi muutusi siganaalirajas.
Mossel Bay
Mossel Bay (afrikaani keeles Mosselbaai) on linn Lõuna-Aafrika Vabariigis Lääne-Kapimaa provintsis Garden Route'i ringkonnas. Linn asub India ookeani rannikul.
Mossel Bay on asutatud 1848. aastal, linnaõigused sai 1852. aastal.
Lõuna-Aafrika Vabariigi 2011. aasta rahvaloenduse andmetel oli Mossel Bay elanikest värvilisi 40,9%, mustanahalisi aafriklasi 40,1%, valgeid 17,6%, India või Aasia päritolu inimesi 0,5% ja teisi 0,9%. Afrikaani keelt pidas emakeeleks 57,4% inimesi, koosa keelt 30,7%, inglise keelt 6,9%, sotho keelt 1,5% ja teisi keeli 3,5%.
Wayne'i maakond (Missouri)
Maakonna halduskeskus on Greenville.
Ajalugu
Maakond moodustati 1818. aastal.
Rahvastik
Elanike arv oli 2010. aasta rahvaloenduse järgi 13 521.
Arvestuslik rahvaarvu muutus (1. juuli seisuga) :
Saksamaa (Jõgeva)
Saksamaa oli küla Jõgevamaal. Küla jääb tänapäeval Teilma küla alale. Kihelkondlikult kuulus küla Laiuse kihelkonda. Küla kaotati 1977, mil see liideti Teilma külaga.
Saksamaad on esimest korda külaks nimetatud 1922. Küla sai nime seal asunud Saksamaa talu järgi.
Kinnistusregister
Kinnistusregister on register, mis sisaldab andmeid kõigi Eesti kinnistute kohta. Registrist saab kontrollida kinnistute üldandmeid, pindala, omanikke, piiranguid, kinnistuid koormavate hüpoteekide andmeid jm. Samuti saab tutvuda kinnistusdokumentidega ja volitada teisi nendega tutvuma. E-kinnistusraamatu andmed on seadusliku jõuga.
Kinnistusregister on üks osa kinnistusraamatust, lisaks kinnistusregistrile sisaldab kinnistusraamat veel kinnistuspäevikut ja -toimikut. Kinnistusregister on elektroonne.
Eraisikuna sisenemine võimaldab tasuta enda kinnistu andmete ja kinnistusdokumentidega tutvuda, dokumentidega tutvumiseks volitada, digiteerimise teenust tellida ning tasu eest teiste kinnistute andmete vaatamist.
E-kinnistusraamatu lepingulised kliendid on ettevõtted ja asutused, mis vajavad iga päev palju usaldusväärset informatsiooni kinnistute kohta.
Iga kinnistu (kinnisasja, korteriomandi, hoonestusõigus, korterihoonestusõiguse) kohta avatakse kinnistusregistris eraldi registriosa, kuhu tehakse kanded selle kinnistu kohta. Kinnisasjaõigused tekivad, muutuvad ja lõppevad kande tegemisega. Iga kinnisasja kohta avatakse eraldi registriosa ja sellele antakse kordumatu number (kinnistu number).
Kinnistusregistri osad
Kinnistusregistriosal on pealkiri ja neli jagu.
Kinnistusregistriosa pealkiri
Kinnistusregistriosa pealkirjas näidatakse:
Kinnistusregistriosa esimene jagu
Kinnistusregistriosa esimesse jakku "Kinnistu koosseis" kantakse kinnistu:
Kinnistusregistriosa teine jagu
Kinnistusregistriosa teise jakku "Omanik" kantakse:
Kinnistusregistriosa kolmas jagu
Kinnistusregistriosa kolmandasse jakku "Koormatised ja kitsendused" kantakse:
Kinnistusregistriosa neljas jagu
Kinnistusregistriosa neljandasse jakku "Hüpoteegid" kantakse:
Päringute tegemine
Kinnistusregistris on võimalik teha päringuid ja otsida teavet kinnistute kohta järgmiste kriteeriumite järgi:
Ajalugu
Elektroonne kinnistusraamatu infosüsteem sisaldab teavet 1994. aastast. Üleminekut elektroonsele kinnistustoimikule alustati 2010. aasta suvel. Alates 01.01.2015 on kõik kinnistustoimikud elektroonsed.
Taimne Teisipäev
Taimne Teisipäev on kampaania, mis propageerib ühel päeval nädalas taimsete toitude söömist. Kampaania on peamiselt suunatud inimestele, kes soovivad muuta oma toitumisharjumusi tervislikumaks ning keskkonna- ja loomasõbralikumaks. Seejuures tehakse koostööd ka ettevõtetega.
Kampaania tutvustab toiduretsepte, taimse toitumise põhitõdesid ning aitab söögikohtadel oma menüüs teisipäeviti tutvustada taimseid toite, et keskkonna- ja terviseteadlikel klientidel oleks kergem valikuid teha. Eesmärgiks on tutvustada tarbijale, kuidas mugavalt ja taskukohaselt lisada oma toidusedelisse rohkem puu-, juur- ja köögivilju ning vähendada liha kogust. Kampaania peamine tähelepanu on inimestel, kes tahavad oma toitumises vähendada loomade intensiivkasvatuse produkte, kuid ei suuda järske muutusi läbi viia. Üheks oluliseks liha tarbimise vähendamise põhjuseks peetakse ka fakti, et Tervise Arengu Instituudi 2017. aasta kevadel avaldatud uuringust selgus, et eestlaste toidusedelis on soovitatud 12% lihakoguse asemel liha keskmiselt kaks korda rohkem, samuti tarbitakse liiga palju magustatud piimatooteid.
Edivaldo Hermoza
Edivaldo Hermoza (sündinud 17. novembril 1985) on Boliivia jalgpallur, kes mängib ründajana Boliivia kõrgliiga klubis Club San José.
Koondisekarjäär
Ta kuulus Boliivia koondisse 2011. aasta Copa Américal.
Pärnu maantee viadukt (Järvevana)
Pärnu maantee viadukt Järvevana teega on viadukt Tallinnas Pärnu maanteel Kitseküla, Ülemistejärve ja Järve asumi piiril üle Järvevana tee – Tammsaare tee ühenduse.
Viadukt Pärnu maanteed oluliselt ei tõsta ja viadukt on seetõttu Pärnu maanteel sõitjale vähem märgatav, hoopis ristuv tee on viadukti alt läbi süvistatud. Viadukt valmis 1997. aastal koos Järvevana tee ja Tammsaare tee ühenduse loomisega.
Järvevana tee ja Tammsaare tee ühenduse peaprojekteerija oli AS EA Reng (Jüri Rass, Andres Heno, Henno Grenzen). Viadukti projekteeris Tampereen Siltatekniika OY (Ilka Vilonen). Silla ehitas AS Via Pont (Väino Hallikmäe ja Aivar Saare juhtimisel).
SRAM
SRAM (Static Random Access Memory) ehk staatiline suvapöördusmälu on muutmälu, milles sisalduvad andmed ei vaja nende säilitamiseks perioodilist värskendust, kuid andmed säilivad ainult toitepinge olemasolul. Sõna "staatiline" viitab erinevusele dünaamilisest muutmälust (DRAM), mille elemendid vajavad oma ehituse tõttu pidevalt uuendamist.
Toitesõltuvusest lähtuvalt loetakse nii SRAM kui ka DRAM haihtuvat liiki mäluks ehk hävimäluks, sest voolu kadumise järel mälus olnud andmed peagi kustuvad.
pisi|SRAM-komponent trükkplaadil pisi|Staatilise muutmälu element (kuue [[väljatransistoriga skeem) BL – bitijuhe ehk reajuhe; WL – sõnajuhe ehk veerujuhe]]
Ehitus
SRAM-is hoitakse igat bitti neljast transistorist koosnevas trigeris, mille moodustavad kaks inverterit. Sellisel salvestuselemendil on kaks stabiilset olekut, mida kasutatakse 0 ja 1 esitamiseks. Kaks lisatransistori (üks sisendis, teine väljundis) võimaldavad juhtida juurdepääsu trigerile andmete lugemisel ja kirjutamisel. Harvemini kasutatakse suurema arvu transistoridega mäluelemente, näiteks töökindluse suurendamiseks ja kirjutamise voolutarbe vähendamiseks.
Töökäik
SRAM-i mäluelement võib olla kolmes olekus: ootel (vooluringis ei toimu midagi), loeb (andmeid nõutakse) ja kirjutab (uuendatakse elemendi sisu).
Ooteolek
Kui sõnajuhe pole aktiveeritud (ühendatud), eraldavad sisend- ja väljundtransistorid (M5, M6) mäluelemendi bitijuhtmest. Triger (M1 – M4) säilitab oma väljundoleku (0 või 1), tarbides sealjuures väga vähe voolu (mõni nanoamper).
Biti väljalugemine
Eeldame, et triger on olekus Q (loogiline 1). Lugemispöördumine käivitab mõlema bitiljuhtme pingestamise poole toitepingega, järgneb sõnajuhtme pingestamine sisend- või väljundtransistori juhtivusoleku muutmiseks. Tulemusena kandub bitijuhtmesse 1, nii et BL-juhe jääb aktiveerituks ja BL -juhe omandab läbi M1 ja M5 oleku 0 (M1 on ülalmärgitud eeldusel aktiveeritud). BL-juhe saab läbi M4 ja M6 toitepinge ja seega taas loogilise 1 oleku.
Biti kirjutamine
Kirjutamine algab bitiväärtuse (1 või 0) andmisega bitijuhtmetele. Väärtuse 0 kirjutamiseks antakse BL-juhtmele 0 ja BL -juhtmele 1 vastav pinge. Bitiväärtuse 1 kirjutamiseks on pingestus vastupidine. Järgneb WL-juhtme lülitamine ja soovitud bitiväärtuse paigutamine aadressiga määratud rea- ja veerujuhtmete ristumiskohas paiknevasse mäluelementi. Ülekirjutamine saab toimuda seetõttu, et elemendile juurdepääsu reguleerivad nMOS-transistorid M5 ja M6 on tugevamad kui alumised nMOS-transistorid (M1, M3) või ülemised pMOS-transistorid (M2, M4). Transistori tugevus sõltub tema suurusest ja tüübist: pMOS-transistorid on sama suuruse juures ülekirjutamise suhtes palju nõrgemad kui nMOSid.
Kasutusalad
SRAM leiab kasutamist rakendustes, kus on esmatähtis kiire juurdepääs andmetele (lühike pöördusaeg) ja ei vajata eriti suurt mälumahtu, näiteks arvuti keskseadmes vahemäluna, tööstus- ja tarbeelektroonikaseadmete kontrollerites ja muudes kiipides kohaliku salvestina, samuti puhvermäluna erinevate talitlusparameetritega funktsionaalsete üksuste vahel.
Koos toiteallikaga (nt liitiumpatareiga) moodustab SRAM säilmälu nvSRAM (ingl non-volatile SRAM, mittehaihtuv mälu). Kuna SRAMi voolutarve on tühiselt väike (pöördumiste puudumisel), suudab niisugune mälu säilitada seadmele tähtsaid andmeid mitme aasta vältel ja seda ka siis, kui seade on välistoiteta.
Allianss Gruusia Eest
Allianss Gruusia Eest oli Gruusia opositsiooniparteide poliitiline ühendus, mida juhtis Irakli Alasania.
Allianss asutati 2009. aasta veebruaris. 2010. aasta 15. juunil teatas Irakli Alasania Alliansi laialisaatmisest.
Düsseldorfi ringkond
pisi|Düsseldorfi ringkonna kreisijaotus Düsseldorfi ringkond (Regierungsbezirk Düsseldorf) on üks viiest ringkonnast Saksamaa Liitvabariigi Nordrhein-Westfaleni liidumaal.
Geograafia
Düsseldorfi ringkond asub Nordrhein-Westfaleni loodeosas. See on Saksamaa suurima elanike arvu ja rahvastiku tihedusega ringkond. Sellele vaatamata on 52% pindalast põllumajandusmaad ja 1/7 metsaga kaetud.
Düsseldorfi ringkond piirneb põhjas Münsteri ringkonna, idas Arnsbergi ringkonna, lõunas Kölni ringkonna ning läänes Hollandiga.
Arvestuslik elanike arv oli 5 161 800 (31. detsember 2010), rahvastiku tihedus 980 inimest km² kohta.
Haldus
Halduskeskus on Düsseldorf.
Ringkonnavalitsus asub aadressil Cecilienallee 2, 40474 Düsseldorf.
Praegune valitsusjuht on Anne Lütkes (Bündnis 90/Die Grünen).
Haldusjaotus
Ringkond koosneb 5 kreisist kokku 56 kreisikuuluvusega vallaga ning 10 kreisivabast linnast (kokku 66 vallast).
NIMBY-sündroom
NIMBY-sündroom (eesti keeles ka MMN-sündroom, mitte-minu-naabrusse-sündroom; inglise Not In My Back Yard-syndrome ehk NIMBY-syndrome) on paikkondlik vastuseis prügilate, teedeehituse, ohtlike jäätmete ladestamiskohtade, sõjaväepolügoonide ja muude ohtlikuks või tülikaks peetavate rajatiste loomise vastu.
Teadlaskarjäär
Teadlaskarjäär (inglise research career) tähistab üksiku teadlase (üldisemalt teadus- ja arendustegevuses hõivatud töötaja) liikumist ajas ning eri ametikohtade, asutuste ja ka sektorite vahel.
Honingfontein
Honingfontein on asula Lõuna-Aafrika Vabariigis Limpopo provintsis Vhembe ringkonnas Makhado vallas.
NIMBY-sündroom
NIMBY-sündroomi puhul inimesed tavaliselt nõuavad, et sellist objekti ei rajataks nende kodu lähedale, vaid kuhugi mujale.
Teadlaskarjäär
Euroopa teadusruumis kasutatakse üldiselt Euroopa Komisjoni määratletud teadlaskarjääri jaotust neljaks astmeks:
Honingfontein
Lõuna-Aafrika Vabariigi 2011. aasta rahvaloenduse andmetel oli Honingfonteini elanikest mustanahalisi aafriklasi 100,00%. Venda keelt pidas emakeeleks 85,04% inimesi, tsonga keelt 9,28% ja pedi keelt 4,26%.
NIMBY-sündroom
Algul oli rikaste põhjapoolsete maade NIMBY-liikumine ohtlike jäätmete ladustamise vastu, mis surve tõttu viidi vaesematesse lõunapoolsetesse riikidesse. Hiljem on ka nendes vaesemates riikides tekkinud mitmesugused keskkonnaõigluse liikumised.
Teadlaskarjäär
Paljudes riikides on teadlaskarjääri astmed (enamasti R3 ja R4) jagatud omakorda alamastmeteks (nt nooremteadur, teadur, vanemteadur, juhtivteadur).
Teadlaskarjääriga on seotud ka tenuur (inglise tenure) ehk püsiv kohakindlus kõrgematele teadlaskarjääri astmetele jõudnud teadlastele (vastandina teaduse rahastuse projektipõhisusest tingitud teadlaste tähtajalistele töölepingutele).
NIMBY-sündroom
NIMBY variatsioonid
NIMBY-liikumisel on variatsioone, mille seas leidub ka halvustavaid.
Teadlaskarjäär
Nn teadlaskarjääri mudeli all mõistetakse vastavas riigis kehtivat süsteemi teadlaskarjääri toetamiseks.
Sageli kasutatakse teadlaskarjääri sünonüümina mõistele akadeemiline karjäär, mis siiski on laiem ja hõlmab lisaks teadlase ametikohtadele ka õppejõu ametikohti (nt lektor, dotsent, professor).
Kärneri tuuleveski
pisi|
Kärneri tuuleveski on maakividest veski, mis asub Tartumaal Peipsiääre vallas Rupsi küla territooriumil. Tuuleveski ehitati 1801. aastal Kopli talu peremehe Friedrich Kärneri soovil.
Algselt oli hoonel neli korrust. Teise maailmasõja ajal sai veski Nõukogude tankilt tabamuse, kuid ei saanud väga palju kannatada. Nõukogude okupatsiooni ajal, kui piirkonnas tegutses kolhoos Koit, võeti hoonel kaks korrust maha ja kasutati seda silohoidlana. Alatskivi sovhoosi tegutsemisajal hoiustati seal lahtist tsementi. Praegu on veskihoone Kopli talu omandis.
DeSoto maakond
pisi|DeSoto maakonna kohtumaja DeSoto maakond (DeSoto County) on maakond USA-s Florida osariigis.
Maakonna halduskeskus ja suurim linn on Arcadia.
Maakonna pindala on 1656 km². Veepindala on 6 km².
Elanike arv oli 2010. aasta rahvaloenduse järgi 34 862. Aastal 2000 oli elanike arv 32 209.
Ajalugu
DeSoto maakond moodustati 19. mail 1887. Maakond on saanud nime Hispaania maadeavastaja Hernando de Soto järgi.
Aarum
pisi|[[Arum palaestinum'i õis]] Aarum ehk aaronikepp (Arum) on taimeperekond võhaliste sugukonnast.
Liigid
Perekonda kuulub vähemalt 26 liiki.
Haisev vaiguputk
Haisev vaiguputk ehk haisev feerula (Ferula assa-foetida) on taimeliik sarikaliste sugukonnas vaiguputke perekonnas.
Kirjeldus
Haisev vaiguputk on 1–3 meetri kõrguseks kasvav mitmeaastane rohttaim. Vars kujuneb taimel alles 6.–9. eluaastal. Haisva vaiguputke lehed on suured, õied liitsarikõisikuna. Taime juurikas on üsna jäme.
Levik
Haisvat vaiguputke kasvab looduslikult Ees-ja Kesk-Aasia mägisteppides.
Saadused
Humaanmeditsiinis peetakse vaiguputke kummivaiku oluliseks saaduseks, mida saaks droogina kasutada: haisva vaiguputke juurika sisselõigetest kogutud ja töödeldud vaiku – haisva vaiguputke kummivaiku ja sellest valmistatud eeterlikku õli.
Toimed ja näidustused
Taime saadusi peetakse efektiivseks vahendiks mitmete seedekulgla häirete ja haiguslike seisundite, nagu seedehäirete, kroonilise gastriidi, puhituste (imikutele ei soovitata) korral.
Vaigu segud evivad mitmesuguseid toimeid ka naiste organismis, 12 sentigrammi praetuna selitatud võis (ghee) segatuna 120 grammi värske kitsepiima ja 1 supilusikatäis meega ja sissevõetuna 3 korda päevas 1 kuu vältel soodustab hormooni progesteroon eritumist.
Taimesaaduste kasvajavastase toime kohta (toime vähirakkudele) pole selge, rakukultuurides ilmutas kuivatatud taime etanooliekstrakt (90%) aktiivsust inimese lümfotsüütidele. Mitmes uuringus on saadused avaldanud teatavat toimet mitmele vähirakuliinile.
Teaduslikult on tõestatud asaföötida reflektoorne mõju seedekulglale.
Ferula assa-foetida vesiekstraktid evivad bakteri-, põletiku- ja diabeedivastaseid toimeid. Diabeeti põdevatel Wistari rottidel kiirendas vaigu vesiekstrakt diabeetiliste haavandite paranemist.
UNESCO maailmapärand Ungaris
Ungari alal on UNESCO maailmapärandi nimistus 8 objekti ja 11 objekti kandidaati.
Nimistusse on kantud:
Famechon (Pas-de-Calais)
pisi|Famechoni vallamaja
Famechon on vald Põhja-Prantsusmaal Pas-de-Calais' departemangus.
Väike põllumajandusküla asub 35 km Arrasist edelas, tee D1 ääres.
pisi|tühi|
Ott Lepland (album)
"Ott Lepland" on Ott Leplandi esimene stuudioalbum pärast lapsepõlves välja antud lastelaulude kogumikke. Album ilmus aprillis 2010.
Esmaesitlused toimusid Rae Kultuurikeskuses 13. aprillil, Tallinnas Rock Cafés 16. aprillil, 17. aprillil Kuressaares ööklubis "Diva", 23. aprillil Pärnus ööklubis "Sugar" ja 24. aprillil Tartus ööklubis "Illusioon". Albumilt pärinevad ka singlid "Otsides ma pean su jälle leidma", "Süte peal sulanud jää", "Läbi öise Tallinna" ja "Üheskoos on olla hea".
Ott Lepland võitis saatesarja "Eesti otsib superstaari" kolmanda hooaja, auhinnaks oli plaadileping Crunch Industryga. Albumi on produtseerinud ansambel The Sun. Albumil olevate lugude autorid on Lepland ise koos Kaspar Kalluste, Taavi Paometsa, Tanel Padari, Hendrik Sal-Salleri ja teistega. Mitme laulu sõnad on kirjutanud Aapo Ilves. Taustalauljatena teevad albumil kaasa Rolf Roosalu ja Marvi Vallaste. Helirežissöör on Kristo Kotkas.
Patrice Talon
Patrice Guillaume Athanase Talon (sündinud 1. mail 1958 Ouidah's) on Benini ärimees ja poliitik. Ta on 6. aprillist 2016 Benini president.
Ta sündis 1958. aastal Ouidah's, praeguse haldusjaotuse järgi Atlandi departemangus. Ta on õppinud Dakari Ülikoolis.
Ta on 6. aprillist 2016 Benini president.
Septembris 2021 kohtusid Cotonou Marina palees poliitilised liitlased Patrice Talon ja Thomas Boni Yayi, kellest on saanud intiimsed vaenlased. Selle tête-à-tête ajal esitas Thomas Boni Yayi Patrice Talonile rea ettepanekuid ja taotlusi, mis olid seotud eelkõige „poliitiliste kinnipeetavate” vabastamisega.
Websteri maakond (Missouri)
Websteri maakond (Webster County) on maakond Ameerika Ühendriikides Missouri osariigis.
Maakonna halduskeskus on Marshfield.
Ajalugu
Maakond moodustati 1855. aastal.
Rahvastik
Elanike arv oli 2010. aasta rahvaloenduse järgi 36 202.
Katrin-Merili Poom
Katrin-Merili Poom (sündinud 2. juulil 1992 Tartus) on eesti laulja. Ta oli "Eesti otsib superstaari" neljanda hooaja finalist, saavutades 9. koha.
Viitna raamatukogu
Viitna raamatukogu avati 1. aprillil 2006. aastal Kadrina valla raamatukogu neljanda filiaalina.
Katrin-Merili Poom
Katrin-Merili pääses finaali 10. aprillil 2011 toimunud lohutusvoorust, kus ta esitas Tõnis Mäe laulu "Kaunilt kaua". Neiu oli saatevooru neljas finalist, kelle valis žürii. Kohtunikud hindasid positiivselt tema vokaaltehnikat.
Viitna raamatukogu
Raamatukogu asub korterelamus Puraviku 1-5, endises Lahemaa rahvuspargi kontoris, mis pärast põhjalikku remonti sisustati spetsiaalselt raamatukogule tellitud mööbliga. Raamatukogus on arvutid, printer, koopiamasin ja skanner, toimib Wifi tasuta leviala. Esimese aasta lõpuks registreeriti 56 kasutajat, neist 7 last, külastusi oli 2229, laenutusi 481.
Katrin-Merili Poom
Muusikaline tegevus
Katrin-Merili Poom on laulnud Ülenurme Laulustuudios. Ta on õppinud Tartu I Muusikakoolis ja saanud häid kohti mitmel laulukonkursil (Saaremaa Ühisgümnaasiumi solistide konkurss, Viisivärten, Viru Laul jt.).
Viitna raamatukogu
Järk-järgult on piirkonna elanike arv vähenenud. 2020. aastal oli filiaali teeninduspiirkonnas 240 elanikku ja 79 registreeritud lugejat, sh 25 last.
Raamatukoguhoidjana töötab Aino Kaljo.
Ruske-maaherilane
Ruske-maaherilane (Vespula rufa) on kiletiivaliste seltsi kuuluv putukaliik.
Putukat on ka Eestis.
Arsen Džulfalakjan
Arsen Džulfalakjan (sündinud 8. mail 1987) on Armeenia maadleja.
Ta võitis olümpiamängudel 2012. aastal hõbemedali Kreeka-Rooma maadluses.